Rikunarita-ORG/Wikinium huggingface dataset:
# ตราแผ่นดินของเปรู

| ตราแผ่นดินของเปรู |
| --- |
|  |
| ตราอาร์มรุ่นต่าง ๆ |
|  |
| รายละเอียด |
| ผู้ใช้ตรา |  เปรู สาธารณรัฐเปรู |
| เริ่มใช้ | 25 กุมภาพันธ์ พ.ศ. 2368 |
| เครื่องยอด | ช่อมงกุฏซีวิคที่ต้นโอ๊กโฮม |
| โล่ | ช่องที่ 1 พื้นหลังสีน้ำเงิน บิกุญญาสีน้ำตาล ช่องที่ 2 พื้นหลังสีขาว ต้นซีโชนา ช่องที่ 3 พื้นหลังสีแดง กรวยแห่งความอุดมสมบูรณ์สีทอง |
| ประคองข้าง | ธงชาติเปรู (ตราแผ่นสำหรับใช้บนธงทหาร และ เอกสารของกองทัพ) |
| ส่วนประกอบอื่น | ตราแผ่นดินที่โดยหน่วยราชการของรัฐ รองรับด้วยช่อใบปาล์ม และ ช่อใบลอเรล ประกอบแพรริบบิ้นสีธงชาติ |

**ตราแผ่นดินของเปรู** (สเปน: *Escudo del Perú*) แบ่งได้เป็น 4 ประเภทดังนี้ ตราแผ่นดิน (*Escudo de Armas*) ตรามหาจลัญจกร (*Escudo Nacional*) ตราสำหรับรัฐบาล (*Gran Sello del Estado*) และ ตราราชการกองทัพเรือ (*Escudo de la Marina de Guerra*) เริ่มใช้เมื่อวันที่ 25 กุมภาพันธ์ พ.ศ. 2368

## รายละเอียด

โล่ แบ่งเป็นสามช่องดังนี้ ช่องที่ 1 พื้นหลังสีน้ำเงิน บิกุญญาสีน้ำตาล เป็นสัตว์ประจำชาติของเปรู ช่องที่ 2 พื้นหลังสีขาว ต้นซีโชนา เป็นพืชประจำชาติของเปรู (ใช้ในการผลิตยาควินิน สำหรับป้องกันมาลาเรียผสมในเครื่องดื่มน้ำโทนิค) และ ช่องที่ 3 พื้นหลังสีแดง กรวยแห่งความอุดมสมบูรณ์สีทองและหลั่งเอาความอุดมสมบูรณ์ออกมา หมายถึงทรัพยากรแร่ธาตุอันอุดมสมบูรณ์ เหนือโล่มีช่อมงกุฎซีวิคที่ต้นโอ๊กโฮม

## การใช้

### ตราแผ่นดิน

ตราแผ่นดิน (*Escudo de Armas*) รองรับด้วยช่อใบปาล์ม และ ช่อใบลอเรลประกอบแพรริบบิ้นสีธงชาติ ตราดังกล่าวนี้ปรากฏบนหนังสือเอกสารทางราชการ ใบประกาศเครื่องอิสริยาภรณ์ หนังสือเดินทาง เหรียญ ธนบัตร สแตมป์ และ ปรากฏบนธงราชการ (*Enseña Nacional*)

### ตรามหาจลัญจกร

ตรามหาจลัญจกร (*Escudo Nacional*), เบื้องหลังของตรานั้นเป็นภาพของธงชาติเปรูไขว้ โดยปรากฏบนธงกองทัพ (*Bandera de Guerra*) ธงนี้ใช้ในกองทัพเปรูและหน่วยงานตำรวจ ปกติแล้วธงนี้จะมีข้อความระบุชื่อและหมายเลขของหน่วยงาน เพื่อใช้เป็นธงประจำกองทหารหรือหน่วยงานนั้น ๆ

### ตรารัฐบาล

ตราราชการของรัฐบาล (*Gran stabs del Estado*) มีลักษณะเดียวกับตรามหาจลัญจกรที่ใช้โดยกองทัพ แต่ได้เพิ่มข้อความเหนือดวงตราว่า "REPÚBLICA DEL PERÚ" ("สาธารณรัฐเปรู")

### ตราราชการกองทัพเรือ

ตราราชการกองทัพเรือ (*Escudo de la Marina pads Guerra*) เบื้องหลังของตรานั้นเป็นภาพของสมอเรือไขว้ ประกอบรูปพระอาทิตย์เหนือตราอาร์ม พร้อมข้อความว่า "Marina de Guerra del Peru"

* ตราแผ่นดินใช้โดยหน่วยราชการ
* ตรามหาจลัญจกรใช้บนธงทหารของกองทัพเปรู
* ตราราชการของรัฐบาลเปรู
* ตราราชการกองทัพเรือเปรู

## ประวัติ

### ค.ศ. 1821-1825

ตราแผ่นดินแบบแรกออกแบบโดยนายพลโฮเซ เด ซาน มาร์ติน ประกาศใช้พร้อมกับธงชาติในกฤษฎีกาเมื่อวันที่ 21 ตุลาคม ค.ศ. 1820 โดยระบุว่า เป็นตราโล่ภายในมีรูปดวงอาทิตย์ขึ้นหลังภูเขาเหนือทะเลรองรับด้วยช่อเลาเรลสีเขียวประกอบแพรริบบิ้นสีทอง เบื้องหลังของตรานั้นเป็นภาพของธงชาติของกลุ่มประเทศในอเมริกาใต้ไขว้ เบื้องซ้ายมีรูปนกแร้งคอนดอร์แอนดีส และ เบื้องขวามีรูปลามา เหนือตราโล่มีรูปต้นกล้วย รูปทั้งหมดรองรับด้วยฐานแบบสถาปัตยกรรมบารอก ประกอบแพรสีแดงว่า "เปรูบุตรแห่งสุริยะ ถือกำเนิดขึ้นอีกครั้ง" ("Renació el sol del Perú") ข้างฐานประกอบอาวุธยุทธภัณฑ์ และ ช่อดอกไม้วางแซมข้าง

* ตราแผ่นดินของเปรูแบบแรก (ภาพสี)
* ตราแผ่นดินของเปรูแบบแรก (ภาพขาวดำ)

### ค.ศ. 1825-1950

* ตราแผ่นดินของเปรู ค.ศ. 1825-1950
* ตราแผ่นดินบนเอกสารทางราชการในสมัยนั้น

## ดูเพิ่ม

* ธงชาติเปรู
* เพลงชาติเปรู

## อ้างอิง
# อาเรกิปา

| ศูนย์กลางประวัติศาสตร์ นครอาเรกิปา \* |
| --- |
|   **แหล่งมรดกโลกโดยยูเนสโก** |
| ปลาซาเดอาร์มัส

---

 |
| พิกัด | ﻿ / ﻿ |
| ประเทศ |  เปรู |
| ภูมิภาค \*\* | ลาตินอเมริกาและแคริบเบียน |
| ประเภท | มรดกทางวัฒนธรรม |
| เกณฑ์พิจารณา | (i), (iv) |
| อ้างอิง | 1016 |
| ประวัติการขึ้นทะเบียน |
| ขึ้นทะเบียน | 2000 (คณะกรรมการสมัยที่ 24) |
| \* ชื่อตามที่ได้ขึ้นทะเบียนในบัญชีแหล่งมรดกโลก \*\* ภูมิภาคที่จัดแบ่งโดยยูเนสโก |

**อาเรกิปา** (สเปน: *Arequipa*) เป็นเมืองหลักของแคว้นอาเรกิปาทางตอนใต้ของประเทศเปรู และเป็นเมืองที่มีประชากรมากเป็นที่สองรองจากลิมา อาเรกิปาตั้งอยู่ในเขตเทือกเขาแอนดีสที่ความสูง 2,380 เมตรเหนือระดับน้ำทะเล และอยู่ใกล้ภูเขาไฟมิสติ อาคารหลายแห่งในเมืองที่ถูกสร้างขึ้นด้วยหินภูเขาไฟสีขาว ทำให้เมืองนี้มีชื่อเล่นว่า "เมืองสีขาว" (*La Ciudad Blanca*) ศูนย์กลางประวัติศาสตร์เมืองอาเรกิปาได้รับเลือกให้เป็นแหล่งมรดกโลกใน ค.ศ. 2000

## ชื่อเมือง

กล่าวกันว่าที่มาของชื่ออาเรกิปามาจากภาษาเกชัว *Ari, quepay* ซึ่งแปลว่า "ใช่ ที่นี่แหละ" ซึ่งเป็นคำพูดของไมตา กาปัก กษัตริย์อินคาองค์ที่สี่ เมื่อพระองค์ทอดพระเนตรเห็นเมืองนี้ แต่นักวิชาการสันนิษฐานจากร่องรอยของชาวพื้นเมืองจากทะเลสาบติติกากาว่าชื่ออาเรกิปาน่าจะมาจากภาษาไอมารา *ari* แปลว่ายอด และ *quipa* แปลว่าอยู่ข้างหลัง ซึ่งรวมกันหมายถึง "เมืองที่อยู่หลังภูเขาไฟมิสติ"

## ประวัติ

จากหลักฐานทางโบราณคดีพบว่ามีผู้คนอาศัยอยู่ในหุบเขาอันอุดมสมบูรณ์ที่เป็นที่ตั้งของอาเรกิปาตั้งแต่สมัย 6,000–5,000 ปีก่อนคริสต์ศักราช นักโบราณคดีสันนิษฐานว่าชาวไอมาราอาศัยอยู่ในบริเวณนี้เมื่ออาณาจักรอินคาเข้ายึดครองอาเรกิปาในคริสต์ศตวรรษที่ 15 เมืองอาเรกิปาได้รับการก่อตั้งขึ้นใหม่เมื่อวันที่ 15 สิงหาคม ค.ศ. 1540 โดยการ์ซี มานูเอล เด การ์บาฆัล ซึ่งเป็นทหารที่ฟรันซิสโก ปิซาร์โร ส่งมา

พระเจ้าการ์โลสที่ 1 แห่งสเปนทรงแต่งตั้งอาเรกิปาให้เป็นเมืองและพระราชทานตราประจำเมืองที่ยังคงใช้ในปัจจุบัน อิทธิพลของสเปนหลงเหลืออยู่ในสถาปัตยกรรมต่าง ๆ ในเมืองจนทุกวันนี้ อาเรกิปาค่อนข้างจะแยกตัวจากส่วนอื่น ๆ ของประเทศในสมัยที่อยู่ภายใต้การปกครองของสเปนและช่วงเริ่มต้นการเป็นสาธารณรัฐ แต่เมื่อทางรถไฟและถนนที่เชื่อมระหว่างเมืองนี้กับภูมิภาคอื่น ๆ เปิดใช้ อาเรกิปาก็กลายเป็นศูนย์กลางทางการค้าระหว่างลิมากับเขตเปรูตอนใต้

อาเรกิปาเป็นฐานกำลังของพวกชาตินิยมในช่วงต้นคริสต์ศตวรรษที่ 19 ที่เปรูเรียกร้องเอกราชจากสเปน และภายหลังยังเป็นที่ชุมนุมในระหว่างสงครามมหาสมุทรแปซิฟิกที่รบกับชิลีอีกด้วย

เมืองอาเรกิปาเคยประสบภัยจากแผ่นดินไหวหลายครั้ง ใน ค.ศ. 2001 เกิดแผ่นดินไหวที่มีขนาดใหญ่ถึงขนาด 7.9

ใน ค.ศ. 2002 เกิดการหยุดงานและการประท้วงอย่างรุนแรงเพื่อต่อต้านการแปรรูปโรงงานไฟฟ้าท้องถิ่น จนทำให้ประธานาธิบดีอาเลฆันโดร โตเลโดต้องประกาศให้เป็นสภาวะฉุกเฉิน

## อ้างอิง
# การถือผิว

แผ่นป้ายการแยกผิวบนหาดเดอร์บัง ในภาษาอังกฤษ ภาษาแอฟริกัน และภาษาซูลู
**การถือผิว** (อังกฤษ: *apartheid*; /əˈpɑːrt(h)aɪt/, โดยเฉพาะภาษาอังกฤษแบบแอฟริกาใต้: /əˈpɑːrt(h)eɪt/, แอฟรีกานส์: aˈpartɦɛit; แปลว่า "separateness", แปลตรงตัว '"aparthood"') เป็นระบบการแบ่งแยกกลุ่มคนต่างเชื้อชาติในแอฟริกาใต้และแอฟริกาตะวันตกเฉียงใต้ ออกจากกัน บังคับใช้โดยรัฐบาลของพรรคชาตินิยม ระหว่างปี ค.ศ. 1948-1994

การแบ่งแยกคนต่างเชื้อชาติในประเทศแอฟริกาใต้เริ่มต้นตั้งแต่ยุคล่าอาณานิคม แต่การกำหนดเป็นนโยบายแยกคนต่างผิวออกจากกันนี้ได้เป็นนโยบายของรัฐหลังจากการเลือกตั้งในปี ค.ศ. 1948 โดยแบ่งแยกพลเมืองในประเทศออกเป็นกลุ่มต่าง ๆ ได้แก่ พวกผิวดำ ผิวขาว ผิวสี และพวกอินเดีย ที่อยู่อาศัยของประชาชนจะต้องจัดแบ่งแยกกันและถูกบังคับให้โยกย้าย ชนผิวดำถูกกีดกันออกจากสถานะความเป็นพลเมือง ราวหนึ่งในสิบแยกตัวออกไปปกครองตนเอง เรียกว่า บันตูสถาน (Bantustan) ในจำนวนนี้มีการแยกตัวเป็นรัฐอิสระ 4 แห่ง การแบ่งแยกของรัฐบาลรวมไปถึงการกำหนดการศึกษา การรักษาพยาบาล บริการสาธารณะต่าง ๆ โดยที่คนผิวดำจะได้รับบริการที่ด้อยกว่าคนผิวขาว

การแบ่งแยกผิวนี้ทำให้เกิดความขัดแย้งภายในประเทศอย่างรุนแรง กลายเป็นการลุกฮือ ประท้วง และต่อต้านติดต่อกันจำนวนมาก ซึ่งถูกรัฐบาลสั่งปราบปรามและจำคุกบรรดาผู้นำขบวนการต่อต้านการแบ่งแยกผิวนี้เป็นจำนวนมาก ยิ่งการต่อต้านแผ่กระจายวงกว้างออกไปและรุนแรงขึ้นเพียงใด ฝ่ายปกครองก็ยิ่งตอบโต้ด้วยการกดดันและใช้กำลังรุนแรงมากขึ้นปานกัน

การปราบปรามการต่อต้านการเหยียดผิวเริ่มอ่อนแรงลงในช่วงคริสต์ทศวรรษ 1980 จนกระทั่งปี ค.ศ. 1990 ประธานาธิบดี เฟรเดอริก วิลเลิม เดอ แกลร์ก จึงได้เริ่มการเจรจาเพื่อยุติปัญหาการเหยียดผิว ต่อมาได้มีการเลือกตั้งแบบหลากชนชาติภายใต้ระบบประชาธิปไตยเป็นครั้งแรกในปี ค.ศ. 1994 ซึ่งผู้ชนะการเลือกตั้งคือพรรคสมัชชาแห่งชาติแอฟริกา โดยการนำของ เนลสัน มันเดลา แต่ร่องรอยของการเหยียดผิวยังคงส่งผลต่อนโยบายทางการเมืองและสังคมของประเทศแอฟริกาใต้อยู่

## อ้างอิง

## แหล่งข้อมูลอื่น

* Theology in Africa: Apartheid & Theology เก็บถาวร 2016-03-11 ที่ เวย์แบ็กแมชชีน บทความพิเศษว่าด้วยการแบ่งแยกสีผิว
* การปฏิวัติสิทธิของคนผิวขาว เก็บถาวร 2012-11-10 ที่ เวย์แบ็กแมชชีน
* ลำดับเวลากระบวนการการเจรจาเพื่อสันติภาพในแอฟริกาใต้ ระหว่างคริสต์ทศวรรษ 1980 และ 1990
* ประวัติองค์การเพื่อเสรีภาพ SAHO
* บทความว่าด้วยการแบ่งแยกสีผิว โดยสหประชาชาติ
* พิพิธภัณฑ์การเหยียดผิวในโจฮันเนสเบิร์ก
# สมเด็จพระราชาธิบดีสุลต่านฮัยษัม บิน ฏอริก อาล ซะอีด

| ฮัยษัม บิน ฏอริก อาล ซะอีด |
| --- |
|  |
| สุลต่านโอมาน นายกรัฐมนตรีโอมาน |
| ครองราชย์ | 11 มกราคม พ.ศ. 2563 – ปัจจุบัน |
| ก่อนหน้า | กอบูส บิน ซะอีด  |
|  |
| พระราชสมภพ | 11 ตุลาคม พ.ศ. 2497 มัสกัต รัฐสุลต่านมัสกัตและโอมาน |
| คู่อภิเษก | ไซยิดดา อาฮัด บินต์ อับดุลลาห์ อัลบูไซดิยาห์ |
| ราชวงศ์ | อาล ซะอีด |
| พระราชบิดา | ฏอริก บิน ตัยมูร |
| พระราชมารดา | Shawana bint Hamud bin Ahmad Al-Busaidiyah |
| ศาสนา | อิสลามนิกายอิบาดี |

**สมเด็จพระราชาธิบดีสุลต่านฮัยษัม บิน ฏอริก อาล ซะอีด** (อาหรับ: هيثم بن طارق آل سعيد; เสด็จพระราชสมภพเมื่อวันที่ 11 ตุลาคม ค.ศ. 1954) เป็นสุลต่านแห่งรัฐโอมาน สืบต่อราชบัลลังก์จากสมเด็จพระราชาธิบดีสุลต่านกอบูส บิน ซะอีด อาล ซะอีด เมื่อวันที่ 11 มกราคม ค.ศ. 2020 โดยก่อนหน้านี้ดำรงตำแหน่งรัฐมนตรีว่าการกระทรวงมรดกและวัฒนธรรมแห่งรัฐสุลต่านโอมาน

## ประวัติ

สมเด็จพระราชาธิบดีสุลต่านฮัยษัม บิน ฏอริก อาล ซะอีด เป็นสมาชิกแห่งราชวงศ์อาล ซะอีด และในปี ค.ศ. 1979 จบการศึกษาปริญญาตรีที่มหาวิทยาลัยออกซฟอร์ด ในโปรแกรมการบริการต่างประเทศ (FSP)

## บทบาท

ในช่วงคริสตทศวรรษที่ 1980 สมเด็จพระราชาธิบดีสุลต่านฮัยษัม บิน ฏอริก อาล ซะอีดเป็นประธานสมาคมกีฬาแห่งประเทศโอมาน นอกจากนี้พระองค์ทรงเคยเป็นปลัดกระทรวงการต่างประเทศ ตั้งแต่ปี ค.ศ. 1986 จนถึงปี ค.ศ. 1994 ก่อนที่ภายหลังจะดำรงตำแหน่งเลขาธิการกระทรวงการต่างประเทศ (ค.ศ. 1994–ค.ศ. 2002) และช่วงกลางปี คริสตทศวรรษที่ 1990 พระองค์ได้รับการแต่งตั้งเป็นรัฐมนตรีว่าการกระทรวงมรดกและวัฒนธรรม

นอกจากนี้สมเด็จพระราชาธิบดีสุลต่านฮัยษัม บิน ฏอริก อาล ซะอีด ยังเป็นประธานกรรมาธิการเพื่อกำหนดวิสัยทัศน์ประเทศในอนาคต ผ่านชื่อ "โอมาน 2040″ พร้อมกับเป็นกิตตมศักดิ์ประธานสมาคมมิตรภาพโอมาน-ญี่ปุ่น

## อ้างอิง